BENDROJI POZICIJA (EB) Nr. 6/2009

Tarybos priimta 2009 m. sausio 9 d.

siekiant priimti … Europos Parlamento ir Tarybos reglamentą (EB) Nr. …/2009, nustatantį bendrąsias patekimo į tarptautinio krovinių vežimo kelių transportu rinką taisykles (nauja redakcija)

(Tekstas svarbus EEE)

(2009/C 62 E/02)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos ekonominės bendrijos steigimo sutartį ir ypač į jos 71 straipsnį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

pasikonsultavę su Regionų komitetu,

laikydamiesi Sutarties 251 straipsnyje nustatytos tvarkos (2),

kadangi:

Siekiant sukurti nuoseklią tarptautinio keleivių vežimo tolimojo susisiekimo ir miesto autobusais visoje Bendrijos teritorijoje sistemą, šis reglamentas turėtų būti taikomas bet kokiam tarptautiniam vežimui Bendrijos teritorijoje. Vežant iš valstybių narių į trečiąsias šalis, vis dar dažniausiai taikomi valstybių narių ir trečiųjų šalių dvišaliai susitarimai. Dėl to šis reglamentas neturėtų būti taikomas reiso daliai, vykdomai valstybės narės, kurioje keleiviai įlaipinami ar išlaipinami, teritorijoje tol, kol Bendrija su trečiosiomis šalimis nesudarys atitinkamų susitarimų. Tačiau reglamentas turėtų būti taikomas valstybės narės, per kurią vykstama tranzitu, teritorijoje.

Kadangi šio reglamento tikslo — nuoseklios tarptautinio keleivių vežimo tolimojo susisiekimo ir miesto autobusais visoje Bendrijos teritorijoje sistemos sukūrimo — valstybės narės negali deramai pasiekti, o to tikslo atsižvelgiant į tų veiksmų mastą ir poveikį būtų geriau siekti Bendrijos lygiu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti,

PRIĖMĖ ŠĮ REGLAMENTĄ:

I SKYRIUS

BENDROSIOS NUOSTATOS

1 straipsnis

Taikymo sritis

1. Šis reglamentas taikomas tarptautiniam keleivių vežimui tolimojo susisiekimo ir miesto autobusais Bendrijos teritorijoje, kuriuo verčiasi samdos pagrindais ar už atlygį dirbantys vežėjai arba vežėjai savo sąskaita, įsisteigę valstybėje narėje pagal jos įstatymus ir naudojantys toje valstybėje narėje registruotas transporto priemones, kurios pagal savo konstrukciją ir įrangą yra tinkamos vežti bei yra tam skirtos daugiau kaip devynis asmenis, įskaitant vairuotoją, ir su tokiu vežimu susijusių tokių transporto priemonių važiavimui be keleivių.

Transporto priemonės keitimas arba kelionės nutraukimas, kad dalį jos būtų galima tęsti kitomis transporto rūšimis, neturi įtakos šio reglamento taikymui.

2. Jeigu vežama iš valstybės narės į trečiąją šalį ir vice versa, šis reglamentas taikomas kelionės per bet kurios valstybės narės teritorijos, per kurią vykstama tranzitu, daliai. Jis netaikomas kelionės daliai tos valstybės narės, kurioje keleiviai įlaipinami ar išlaipinami, teritorijoje, tol, kol Bendrija ir atitinkama trečioji šalis nesudaro reikiamo susitarimo.

3. Kol nesudaryti 2 dalyje nurodyti susitarimai, šis reglamentas neturi poveikio valstybių narių su tomis trečiosiomis šalimis sudarytų dvišalių susitarimų nuostatoms, susijusioms su vežimu iš valstybės narės į trečiąją šalį ir vice versa.

4. Šis reglamentas taikomas nacionalinio keleivinio kelių transporto paslaugoms, kurias samdos pagrindais arba už atlygį laikinai teikia vežėjas nerezidentas, kaip nustatyta V skyriuje.

2 straipsnis

Sąvokų apibrėžtys

Šiame reglamente taikomos šios apibrėžtys:

3 straipsnis

Laisvė teikti paslaugas

1. Bet kuriam 1 straipsnyje nurodytam samdos pagrindais ar už atlygį dirbančiam vežėjui leidžiama pagal šį reglamentą tolimojo susisiekimo ir miesto autobusais teikti reguliarias paslaugas, įskaitant reguliarias specialias ir vienkartines paslaugas, nediskriminuojant jo dėl nacionalinės priklausomybės ar įsisteigimo vietos, jei jis:

2. Bet kuriam 1 straipsnyje nurodytam vežėjui savo sąskaita leidžiama pagal 5 straipsnio 5 dalį teikti vežimo paslaugas, nediskriminuojant jo dėl nacionalinės priklausomybės ar įsisteigimo vietos, jei jis:

II SKYRIUS

BENDRIJOS LICENCIJA IR PATEKIMAS Į RINKĄ

4 straipsnis

Bendrijos licencija

1. Keleivių vežimas tarptautiniais maršrutais tolimojo susisiekimo ir miesto autobusais atliekamas turint valstybės narės, kurioje vežėjas yra įsisteigęs, kompetentingų valdžios institucijų išduotą Bendrijos licenciją.

2. Įsisteigimo valstybės narės kompetentingos valdžios institucijos pareiškėjui išduoda Bendrijos licencijos originalą, kurį vežėjas turi saugoti, ir transporto priemonių, kuriomis Bendrijos licencijos turėtojas naudojasi tarptautiniam keleivių vežimui ir kurios yra tik jo nuosavybė arba jam priklauso kita forma, būtent, yra pirktos išsimokėtinai, pagal nuomos ar lizingo sutartį, skaičių atitinkantį patvirtintų licencijos kopijų skaičių.

Bendrijos licencija ir patvirtintos jos kopijos turi atitikti II priede nustatytą modelį. Joje turi būti bent du apsaugos požymiai, numatyti I priede.

Komisija derina I ir II priedų nuostatas su technikos pažanga. Šios priemonės, skirtos iš dalies pakeisti šio reglamento neesmines nuostatas, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

Bendrijos licencija ir patvirtintos jos kopijos turi būti pažymėtos šiuos dokumentus išduodančios valdžios institucijos antspaudu arba bei parašu ir turėti serijos numerį. Bendrijos licencijos ir patvirtintų jos kopijų serijos numeriai įtraukiami į nacionalinio elektroninio kelių transportu įmonių registro, nurodyto Reglamento (EB) Nr. …/2009 16 straipsnyje, dalį, susijusią su vežėju.

3. Bendrijos licencija išduodama vežėjo vardu ir negali būti perduota kitam asmeniui. Patvirtinta Bendrijos licencijos originalo kopija laikoma kiekvienoje vežėjo transporto priemonėje ir yra pateikiama bet kuriam įgaliotam tikrinančiam pareigūnui pareikalavus.

4. Bendrijos licencija išduodama laikotarpiui, kurį galima pratęsti iki dešimties metų.

Bendrijos licencijos ir patvirtintos jų kopijos, išduotos iki šio reglamento taikymo pradžios, galioja tol, kol baigiasi jų galiojimas.

5. Tais atvejais, kai pateikiama paraiška Bendrijos licencijai gauti arba Bendrijos licencijos galiojimas yra pratęstas pagal šio straipsnio 4 dalį, valstybės narės, kurioje yra įsisteigęs vežėjas, kompetentingos valdžios institucijos tikrina, ar vežėjas laikosi arba vis dar tebesilaiko 3 straipsnio 1 dalyje išdėstytų reikalavimų.

6. Jei 3 straipsnio 1 dalyje nurodytų reikalavimų nesilaikoma, valstybės narės, kurioje yra įsisteigęs vežėjas, kompetentingos valdžios institucijos, priimdamos pagrįstą sprendimą, atsisako išduoti Bendrijos licenciją, pratęsti jos galiojimą ar ją panaikina.

7. Valstybės narės užtikrina paraiškos Bendrijos licencijai gauti arba jos turėtojo teisę apskųsti valstybės narės, kurioje vežėjas yra įsisteigęs, kompetentingų valdžios institucijų sprendimą atsisakyti jam tokią licenciją išduoti arba ją panaikinti.

8. Valstybės narės gali nuspręsti, kad Bendrijos licencija taip pat galioja atliekant nacionalines transporto operacijas.

5 straipsnis

Patekimas į rinką

1. Reguliarios paslaugos yra teikiamos visiems, atitinkamais atvejais jas privalomai užsisakant iš anksto.

Tokioms paslaugoms teikti būtina gauti leidimą pagal III skyriaus nuostatas.

Reguliarios paslaugos gali būti teikiamos iš valstybės narės į trečiąją šalį ar vice versa tik gavus leidimą pagal valstybės narės ir trečiosios šalies, atitinkamais atvejais ir valstybės narės, per kurią vykstama tranzitu, dvišalį susitarimą tol, kol yra nesudarytas būtinas Bendrijos ir atitinkamos trečiosios šalies susitarimas.

Paslaugų teikimo reguliarumui negali turėti įtakos joks derinimasis prie paslaugos teikimo sąlygų.

Analogiškų ar laikinų paslaugų organizavimą, aptarnaujant tuos pačius asmenis, besinaudojančius esamomis reguliariomis paslaugomis, tam tikrų sustojimo vietų atsisakymą ir papildomų sustojimo vietų įvedimą esamose reguliariose paslaugose reglamentuoja tos pačios taisyklės kaip ir taikomos esamoms reguliarioms paslaugoms.

2. Specialios reguliarios paslaugos — tai:

Tai, kad speciali paslauga gali kisti pagal naudotojų poreikius, neturi įtakos ją priskirti reguliarių paslaugų kategorijai.

Specialioms reguliarioms paslaugoms leidimo nereikia pagal III skyrių, jei jos teikiamos pagal organizatoriaus ir vežėjo sudarytą sutartį.

3. Vienkartinėms paslaugoms leidimo nereikia pagal III skyrių.

Tačiau norint organizuoti analogiškas ar laikinas paslaugas, kurias galima palyginti su jau teikiamomis reguliariomis paslaugomis ir kuriomis aptarnaujami jomis besinaudojantys žmonės, reikia gauti leidimą pagal III skyriuje nustatytą tvarką.

Vienkartinės paslaugos nenustoja būti vienkartinėmis paslaugomis vien dėl to, kad jos yra teikiamos tam tikrais laiko tarpais.

Vienkartines paslaugas gali teikti vežėjų grupės, veikiančios to paties sutarties vykdytojo vardu, o keleiviai gali persėsti kelyje pas kitą tos pačios grupės vežėją valstybės narės teritorijoje.

Komisija nustato tvarką, kurios laikantis atitinkamų valstybių narių kompetentingoms valdžios institucijoms pranešami tų vežėjų pavadinimai ir informuojama apie persėdimo punktus kelyje. Šios priemonės, skirtos iš dalies pakeisti šio reglamento neesmines nuostatas, jį papildant, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

4. Reisams be keleivių, kurie yra susiję su 2 dalies trečioje pastraipoje ir 3 dalies pirmoje pastraipoje nurodyta vežimo veikla, leidimo taip pat nereikia.

5. Vežimo savo sąskaita veiklai jokia leidimų sistema netaikoma, bet taikoma sertifikatų sistema.

Sertifikatus išduoda valstybės narės, kurioje ta transporto priemonė yra įregistruota, kompetentingos valdžios institucijos, ir jie galioja visai kelionei, įskaitant tranzitą.

Komisija nustato sertifikatų formą reglamentuojančias nuostatas. Šios priemonės, skirtos iš dalies pakeisti šio reglamento neesmines nuostatas, jį papildant, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

III SKYRIUS

REGULIARIOS PASLAUGOS, KURIOMS REIKIA LEIDIMO

6 straipsnis

Leidimo pobūdis

1. Leidimai išduodami vežėjo vardu ir negali būti perduodami. Tačiau leidimą gavęs vežėjas gali, valstybės narės, kurios teritorijoje yra išvykimo punktas, kompetentingai valdžios institucijai (toliau — leidimą išduodanti valdžios institucija) sutinkant, tą paslaugą teikti per subrangovą. Šiuo atveju subrangovo pavadinimas ir funkcijos nurodomos leidime. Subrangovas turi atitikti 3 straipsnio 1 dalyje nustatytas sąlygas. Taikant šią dalį „išvykimo punktas“ reiškia „vieną iš teikiamos paslaugos galinių stotelių“.

Jei įmonės susivienija teikti reguliarias paslaugas, leidimas išduodamas visų įmonių vardu, nurodant visų operatorių pavadinimus. Jis įteikiamas įmonei, kuri vadovauja paslaugos teikimui, o kitos įmonės gauna kopijas.

2. Leidimas išduodamas ne ilgesniam kaip penkerių metų laikotarpiui. Pareiškėjo prašymu arba valstybių narių, kurių teritorijoje keleiviai įlaipinami ar išlaipinami, savitarpio susitarimu gali būti nustatytas trumpesnis terminas.

3. Leidime nurodoma:

4. Komisija nustato leidimų formą reglamentuojančias nuostatas. Šios priemonės, skirtos iš dalies pakeisti šio reglamento neesmines nuostatas, jį papildant, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

5. Leidimai jų turėtojui (-ams) suteikia teisę teikti reguliarias paslaugas visų valstybių narių teritorijose, kurias kerta teikiamų paslaugų maršrutai.

6. Reguliarių paslaugų teikėjas, susiklosčius laikinoms ir nepaprastoms aplinkybėms, gali naudotis papildomomis transporto priemonėmis.

Šiuo atveju vežėjas užtikrina, kad transporto priemonėje būtų šie dokumentai:

7 straipsnis

Paraiškų leidimui pateikimas

1. Paraiškos leidimui reguliarioms paslaugoms teikti pateikiamos leidimą išduodančiai valdžios institucijai.

2. Komisija nustato paraiškų formą reglamentuojančias nuostatas. Šios priemonės, skirtos iš dalies pakeisti šio reglamento neesmines nuostatas, jį papildant, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

3. Asmenys, pateikę paraišką leidimui, pateikia bet kurią informaciją, kurią jie laiko esant svarbia arba kurios reikalauja leidimą išduodanti valdžios institucija, ypač vairavimo tvarkaraštį, leidžiantį kontroliuoti, ar laikomasi Bendrijos teisės aktų dėl vairavimo ir poilsio laiko, ir Bendrijos licencijos kopiją.

8 straipsnis

Leidimų išdavimo tvarka

1. Leidimai išduodami gavus visų valstybių narių, kurių teritorijose keleiviai įlaipinami arba išlaipinami, valdžios institucijų sutikimą. Leidimą išduodanti valdžios institucija persiunčia tokioms valdžios institucijoms — ir valstybių narių, kurių teritorijos kertamos neįlaipinant ir neišlaipinant keleivių, kompetentingoms valdžios institucijoms — paraiškos kopiją kartu su kitų reikiamų dokumentų kopijas ir jos įvertinimą.

2. Valstybių narių kompetentingos valdžios institucijos, kurių sutikimo buvo paprašyta, per du mėnesius praneša leidimą išduodančiai valdžios institucijai apie savo sprendimą dėl paraiškos. Šis laikas skaičiuojamas nuo prašymo pareikšti sutikimą gavimo dienos, kuri nurodyta patvirtinant pirmiau nurodytą prašymą. Jei valstybių narių kompetentingų valdžios institucijų, kurių sutikimo buvo paprašyta, sprendimas yra neigiamas, jame turi būti tinkamai nurodytos priežastys. Jei leidimą išduodanti valdžios institucija atsakymo negauna per du mėnesius, laikoma, kad valdžios institucijos, į kurias buvo kreiptasi, davė savo sutikimą ir leidimą išduodanti valdžios institucija gali išduoti leidimą.

Valstybių narių, kurių teritorijos kertamos neįlaipinant ir neišlaipinant keleivių, valdžios institucijos savo pastabas leidimą išduodančiai valdžios institucijai gali pranešti per pirmoje pastraipoje nustatytą laiką.

3. Leidimą išduodanti valdžios institucija sprendimą dėl paraiškos priima per keturis mėnesius nuo paraiškos pateikimo dienos.

4. Leidimas neišduodamas, jei:

Tuo atveju, jei keleivių vežimo tolimojo susisiekimo ir miesto autobusais jau teikiamos tarptautinės paslaugos atitinkamuose tiesioginiuose ruožuose daro didelę įtaką palyginamų paslaugų, teikiamų pagal vieną ar kelias viešosios paslaugos sutartis pagal Bendrijos teisę, perspektyvumui, valstybė narė, gavusi Komisijos sutikimą, gali laikinai sustabdyti leidimo keleivių vežimo tolimojo susisiekimo ir (arba) miesto autobusais teikti tarptautines paslaugas galiojimą arba jau išduotą tokį leidimą panaikinti, pranešusi vežėjui apie pirmiau minėtą sprendimą prieš šešis mėnesius.

Tai, kad vežėjas siūlo mažesnes kainas negu kiti vežėjai, arba tai, kad toje susisiekimo linijoje paslaugas jau teikia kiti vežėjai, savaime nėra pagrindas atmesti paraišką.

5. Leidimą išduodanti valdžios institucija ir visų valstybių narių kompetentingos valdžios institucijos, kurios, siekdamos gauti 1 dalyje nustatytą sutikimą, laikosi tam tikros procedūros, gali atmesti paraiškas tiktai dėl šiame reglamente nustatytų priežasčių.

6. Leidimą išduodanti valdžios institucija, užbaigusi 1–5 dalyse nustatytą procedūrą, suteikia leidimą arba nustatyta tvarka atmeta paraišką.

Sprendime dėl paraiškos atmetimo turi būti nurodytos tokio atmetimo priežastys. Valstybės narės užtikrina, kad paraiškos nepatenkinus transporto įmonėms būtų suteikta galimybė pareikšti protestą.

Leidimą išduodanti valdžios institucija apie savo sprendimą informuoja visas 1 dalyje nurodytas valdžios institucijas nusiųsdama joms leidimo kopijas.

7. Jei procedūra, kuria siekiama gauti 1 dalyje numatytą sutikimą, neduoda leidimą išduodančiai valdžios institucijai galimybės priimti sprendimą dėl paraiškos, klausimą galima perduoti Komisijai per du mėnesius, skaičiuojant nuo dienos, kada viena arba daugiau valstybių narių, kurių buvo atsiklausta pagal 1 dalį, pateikė neigiamą atsakymą.

8. Pasikonsultavusi su suinteresuotomis valstybėmis narėmis, Komisija per keturis mėnesius nuo pranešimo, gauto iš leidimus išduodančios valdžios institucijos, priima sprendimą, kuris įsigalioja po trisdešimties dienų nuo pranešimo apie jį atitinkamoms valstybėms narėms.

9. Komisijos sprendimas taikomas tol, kol atitinkamos valstybės narės susitaria.

9 straipsnis

Leidimų pratęsimas ir pakeitimas

Paraiškoms leidimų galiojimo terminui pratęsti ar sąlygoms, pagal kurias leidime nurodytos paslaugos turi būti teikiamos, pakeisti mutatis mutandis taikomas 8 straipsnis.

Nelabai ženkliai keičiant paslaugos teikimo sąlygas, ypač patikslinant vežimo kainų ir tvarkaraščių intervalus sureguliuojant vežimo kainas ir tvarkaraščius, leidimą išduodančiai valdžios institucijai atitinkamoms valstybėms narėms tereikia pranešti su keitimu susijusią informaciją.

Atitinkamos valstybės narės gali susitarti, kad dėl paslaugos teikimo sąlygų pakeitimų sprendžia vien tik leidimą išduodanti valdžios institucija.

10 straipsnis

Leidimo galiojimo pasibaigimas

1. Nepažeidžiant 2007 m. spalio 23 d. Europos Parlamento ir Tarybos reglamento (EB) Nr. 1370/2007 dėl keleivinio geležinkelių ir kelių transporto viešųjų paslaugų (12), leidimas teikti reguliarią paslaugą baigia galioti galiojimo terminui pasibaigus arba praėjus trims mėnesiams po to, kai leidimą išduodanti valdžios institucija gauna pranešimą iš jo turėtojo apie ketinimą neteikti tos paslaugos. Tokiame pranešime pateikiami atitinkami motyvai.

2. Išnykus kokios nors paslaugos paklausai, 1 dalyje nustatoma, kad pranešimo perdavimo terminas yra vienas mėnuo.

3. Leidimą išduodanti valdžios institucija informuoja kitų atitinkamų valstybių narių kompetentingas valdžios institucijas apie tai, kad leidimo galiojimo terminas yra pasibaigęs.

4. Leidimo turėtojas apie paslaugos panaikinimą jos naudotojams praneša prieš mėnesį atitinkamu viešu skelbimu.

11 straipsnis

Vežėjų įsipareigojimai

1. Išskyrus force majeure aplinkybes, kol nesibaigia leidimo galiojimo terminas, reguliarios paslaugos teikėjas imasi visų priemonių, kad garantuotų vežimo paslaugą, atitinkančią tęstinumo, reguliarumo ir pajėgumo reikalavimus, ir laikosi kitų kompetentingos valdžios institucijos pagal 6 straipsnio 3 dalį nustatytų sąlygų.

2. Vežėjas viešai pateikia informaciją apie paslaugos maršrutą, autobusų sustojimo vietas, tvarkaraštį, važiavimo kainas ir vežimo sąlygas taip, kad užtikrintų, jog tokia informacija yra lengvai prieinama visiems naudotojams.

3. Nepažeisdamos Reglamento (EB) Nr. 1370/2007 atitinkamos valstybės narės, bendru susitarimu ir susitarusios su leidimo turėtoju, gali keisti reguliarios paslaugos teikimo sąlygas.

IV SKYRIUS

VIENKARTINĖS IR KITOS PASLAUGOS, KURIOMS LEIDIMAS NEREIKALINGAS

12 straipsnis

Kontrolės dokumentai

1. Vienkartinės paslaugos teikiamos turint kelionės dokumentą, išskyrus 5 straipsnio 3 dalies antroje pastraipoje nurodytas paslaugas.

2. Vežėjas, teikiantis vienkartines paslaugas, kelionės lapą užpildo prieš kiekvieną kelionę.

3. Kelionės lape nurodoma bent jau ši informacija:

4. Kelionės lapų knygomis aprūpina valstybės narės, kurioje vežėjas yra įsisteigęs, kompetentingos valdžios institucijos arba tų valdžios institucijų paskirtos įstaigos.

5. Komisija nustato kelionės lapų bei kelionės lapų knygos formą ir jų naudojimo būdą. Šios priemonės, skirtos iš dalies pakeisti šio reglamento neesmines nuostatas, jį papildant, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

6. Jei teikiamos specialios reguliarios paslaugos, nurodytos 5 straipsnio 2 dalies trečioje pastraipoje, kaip kontrolės dokumentas naudojama sutartis arba patvirtinta jos kopija.

13 straipsnis

Vietinio pobūdžio ekskursijos

Tarptautinių vienkartinių paslaugų kontekste vežėjas gali teikti vienkartines paslaugas (vietinio pobūdžio ekskursijas) kitoje valstybėje narėje negu ta, kurioje jis yra įsisteigęs.

Tokios paslaugos skiriamos ten negyvenantiems keleiviams, kuriuos anksčiau atvežė tas pats vežėjas pagal vieną iš pirmoje pastraipoje paminėtų tarptautinių paslaugų, ir jos teikiamos ta pačia arba kita to paties vežėjo arba tos pačios vežėjų grupės transporto priemone.

V SKYRIUS

KABOTAŽAS

14 straipsnis

Bendrieji principai

Bet kuriam vežėjui, teikiančiam keleivinio kelių transporto paslaugas samdos pagrindais arba už atlygį ir turinčiam Bendrijos licenciją, leidžiama pagal šiame skyriuje nustatytas sąlygas ir nediskriminuojant vežėjo dėl nacionalinės priklausomybės arba įsisteigimo vietos vykdyti kabotažo operacijas, kaip nurodyta 15 straipsnyje.

15 straipsnis

Leidžiamos kabotažo operacijos

Kabotažo operacijos yra leidžiamos šioms paslaugoms:

16 straipsnis

Kabotažo operacijoms taikomos taisyklės

1. Jeigu Bendrijos teisės aktuose nenumatyta kitaip, kabotažo operacijoms taikomi priimančiojoje valstybėje narėje galiojantys įstatymai ir kiti teisės aktai, reglamentuojantys:

Svoris ir matmenys, nurodyti pirmos pastraipos b punkte, tam tikrais atvejais gali viršyti vežėjo įsisteigimo valstybėje narėje taikomus apribojimus, bet jie jokiu būdu negali viršyti priimančiosios valstybės narės nacionaliniam kelių eismui nustatytų ribų arba Direktyvos 96/53/EB 6 straipsnio 1 dalyje nurodytuose įrodymuose nustatytų techninių charakteristikų.

2. Jeigu Bendrijos teisės aktuose nenumatyta kitaip, kabotažo operacijoms, sudarančioms 15 straipsnio c punkte numatytų transporto paslaugų dalį, taikomi priimančiojoje valstybėje narėje galiojantys įstatymai ir kiti teisės aktai dėl leidimų, konkursų tvarkos, aptarnaujamų maršrutų bei paslaugų reguliarumo, tęstinumo ir dažnumo, taip pat dėl maršrutų trasų.

3. Kabotažo operacijas atliekančioms transporto priemonėms taikomi tie patys techniniai konstrukcijos ir įrangos standartai, kaip tarptautiniam transportui naudojamoms transporto priemonėms.

4. 1 ir 2 dalyje nurodytų nacionalinių įstatymų ir kitų teisės aktų nuostatos taikomos vežėjams nerezidentams tomis pačiomis sąlygomis kaip ir vežėjams, įsisteigusiems priimančioje valstybėje narėje, kad būtų užkirstas kelias bet kokiam diskriminavimui dėl nacionalinės priklausomybės ar įsisteigimo vietos.

17 straipsnis

Kabotažo operacijų kontrolės dokumentai

1. Vienkartinių paslaugų kabotažo operacijos teikiamos turint 12 straipsnyje nurodytą kelionės lapą, kuris turi būti laikomas transporto priemonėje ir pateikiamas bet kurio įgalioto tikrinančio pareigūno prašymu.

2. Kelionės lape pateikiama ši informacija:

3. Kelionės lapus knygų pavidalu, kaip nurodyta 12 straipsnyje, išduoda įsisteigimo valstybės narės kompetentingos valdžios institucijos ar įstaigos.

4. Specialių reguliarių paslaugų kontrolės dokumentą atstoja vežėjo ir transporto organizatoriaus sudaryta sutartis arba patvirtinta jos kopija.

Tačiau kelionės lapas užpildomas kaip mėnesinė suvestinė.

5. Panaudoti kelionės lapai grąžinami kompetentingai valdžios institucijai ar įstaigai įsisteigimo valstybėje narėje tos valdžios institucijos ar įstaigos nustatyta tvarka.

VI SKYRIUS

KONTROLĖS PRIEMONĖS IR SANKCIJOS

18 straipsnis

Važiavimo bilietai

1. Vežėjai, teikiantys reguliarią paslaugą, išskyrus specialias reguliarias paslaugas, išduoda individualius arba kolektyvinius važiavimo bilietus, kuriuose nurodoma:

2. 1 dalyje numatytas važiavimo bilietas pateikiamas bet kurio įgalioto tikrinančio pareigūno prašymu.

19 straipsnis

Tikrinimas kelyje ir įmonėse

1. Leidimas arba kontrolės dokumentas laikomas transporto priemonėje ir pateikiamas bet kurio įgalioto tikrinančio pareigūno prašymu.

2. Tarptautiniu keleivių vežimui tolimojo susisiekimo ir miesto autobusais užsiimantys vežėjai leidžia atlikti tikrinimus, kurie užtikrintų, kad veikla vykdoma be pažeidimų, ypač susijusių su vairavimo ir poilsio trukmės reikalavimais. Įgyvendinant šį reglamentą, įgalioti tikrinantys pareigūnai turi teisę:

20 straipsnis

Tarpusavio pagalba

Valstybės narės teikia viena kitai tarpusavio pagalbą užtikrindamos šio reglamento taikymą ir stebėseną. Jos keičiasi informacija pasitelkdamos nacionalinius kontaktinius punktus, įsteigtus pagal Reglamento (EB) Nr. …/2009 18 straipsnį.

21 straipsnis

Bendrijos licencijų ir leidimų paskelbimas netekusiais galios

1. Kompetentingos valstybės narės, kurioje vežėjas yra įsisteigęs, valdžios institucijos Bendrijos licenciją panaikina, jeigu jos turėtojas:

2. Leidimą išduodanti valdžios institucija panaikina leidimą, kai jo turėtojas nebesilaiko sąlygų, kuriomis remiantis buvo išduotas tas leidimas pagal šio reglamento nuostatas, ypač jei to prašo valstybė narė, kurioje vežėjas yra įsisteigęs. Ta valdžios institucija apie tai nedelsdama informuoja atitinkamų valstybių narių kompetentingas valdžios institucijas.

22 straipsnis

Įsisteigimo valstybės narės už pažeidimus taikomos sankcijos

1. Bet kurioje valstybėje narėje padarius arba nustačius sunkų Bendrijos kelių transporto teisės aktų pažeidimą, ypač kai pažeidžiamos taisyklės, taikomos transporto priemonėms, vairuotojų vairavimo ir poilsio laikui ir be leidimo teikiamos analogiškos ar laikinos paslaugos, kaip nurodyta 5 straipsnio 1 dalies penktoje pastraipoje, tuos pažeidimus padariusio vežėjo įsisteigimo valstybės narės kompetentingos valdžios institucijos imasi atitinkamų veiksmų šiam klausimui spręsti, dėl kurio gali būti, inter alia, taikomos šios administracinės sankcijos:

Šios sankcijos gali būti taikomos priėmus galutinį sprendimą šiuo klausimu ir jas nustatant atsižvelgiama į pažeidimo, kurį padarė Bendrijos licencijos turėtojas, sunkumą ir į tos licencijos, jam išduotos tarptautiniam vežimui, bendrą patvirtintų kopijų skaičių.

2. Įsteigimo valstybės narės kompetentingos valdžios institucijos praneša valstybės narės, kurioje pažeidimai buvo nustatyti, kompetentingoms valdžios institucijoms kiek įmanoma greičiau ir ne vėliau nei per du mėnesius nuo jų galutinio sprendimo šiuo klausimu nurodo, ar buvo paskirta kuri nors iš 1 dalyje nurodytų sankcijų, ir jei taip, tai kuri.

Jei tokių sankcijų nepaskirta, įsisteigimo valstybės narės kompetentingos institucijos nurodo to priežastis.

3. Kompetentingos valdžios institucijos užtikrina, kad tam vežėjui paskirtų sankcijų visuma būtų proporcinga pažeidimui ar pažeidimams, už kuriuos tokios sankcijos buvo paskirtos, ir atsižvelgia į visas sankcijas, paskirtas už tą patį pažeidimą valstybėje narėje, kurioje tas pažeidimas buvo nustatytas.

4. Šiuo straipsniu nepažeidžiama vežėjo įsisteigimo valstybės narės kompetentingų valdžios institucijų galimybė nacionaliniame arba specializuotame teisme iškelti bylą. Iškėlus tokią bylą, minėta kompetentinga valdžios institucija apie tai praneša valstybių narių, kuriose padaryti pažeidimai, kompetentingoms valdžios institucijoms.

5. Valstybės narės užtikrina, kad vežėjai galėtų paduoti apeliaciją dėl administracinės sankcijos, kuri jiems buvo paskirta pagal šį straipsnį.

23 straipsnis

Priimančiosios valstybės narės už pažeidimus taikomos sankcijos

1. Jeigu valstybės narės kompetentingos valdžios institucijos sužino apie šio reglamento arba Bendrijos kelių transporto teisės aktų sunkius pažeidimus, kuriuos padaro vežėjas nerezidentas, valstybė narė, kurioje tie pažeidimai buvo nustatyti, kiek įmanoma greičiau, ir ne vėliau nei per du mėnesius nuo jų galutinio sprendimo priėmimo, vežėjo įsisteigimo valstybės narės kompetentingoms valdžios institucijoms perduoda šią informaciją:

Priimančiosios valstybės narės kompetentingos valdžios institucijos įsisteigimo valstybės narės kompetentingų valdžios institucijų gali prašyti skirti administracines sankcijas pagal 22 straipsnį.

2. Nepažeidžiant baudžiamojo persekiojimo galimybės, priimančios valstybės narės kompetentingos valdžios institucijos gali taikyti sankcijas vežėjams nerezidentams, kurie, atlikdami jos teritorijoje kabotažo operaciją, pažeidė šį reglamentą arba nacionalinius ar Bendrijos transporto teisės aktus. Sankcijos skiriamos nediskriminuojant vežėjų ir jos gali, inter alia, būti įspėjimas (arba), padarius sunkų pažeidimą, laikinas uždraudimas atlikti kabotažo operacijas priimančiosios valstybės narės, kurioje tas pažeidimas buvo padarytas, teritorijoje.

3. Valstybės narės užtikrina, kad vežėjai turėtų teisę apskųsti taikant šį straipsnį jiems paskirtas bet kurias administracines sankcijas.

24 straipsnis

Įrašymas į nacionalinį elektroninį registrą

Valstybės narės užtikrina, kad jų teritorijoje įsisteigusių vežėjų padaryti sunkūs Bendrijos kelių transporto teisės aktų pažeidimai, už kuriuos bet kuri valstybė narė paskiria sankciją, ir laikinai sustabdo Bendrijos licencijos arba patvirtintos jos kopijos galiojimą arba galutinai ją panaikina, būtų įrašomi į nacionalinį vežimo kelių transporto įmonių elektroninį registrą. Registro įrašai, kuriais nurodomas laikinas Bendrijos licencijos galiojimo sustabdymas arba galutinis panaikinimas duomenų bazėje laikomi ne trumpiau nei dvejus metus laikino sustabdymo atveju — nuo licencijos sustabdymo pabaigos, o galutinio panaikinimo atveju — nuo jos panaikinimo datos.

VII SKYRIUS

ĮGYVENDINIMAS

25 straipsnis

Valstybių narių susitarimai

1. Valstybės narės gali sudaryti dvišalius ir daugiašalius susitarimus dėl papildomo šio reglamento reglamentuojamų paslaugų liberalizavimo, ypač dėl leidimų sistemos ir dėl kontrolės dokumentų paprastinimo ar panaikinimo.

2. Apie visus susitarimus, sudarytus pagal 1 dalį, valstybės narės informuoja Komisiją.

26 straipsnis

Komiteto procedūra

1. Komisijai padeda pagal 1985 m. gruodžio 20 d. Tarybos reglamento (EEB) Nr. 3821/85 dėl kelių transporto priemonėse naudojamų tachografų (13) 18 straipsnio 1 dalį įsteigtas komitetas.

2. Jeigu yra nuoroda į šią dalį, taikomi Sprendimo 1999/468/EB 5a straipsnio 1–4 dalys, 5 dalies b punktas ir 7 straipsnis, atsižvelgiant į jo 8 straipsnį.

27 straipsnis

Sankcijos

Valstybės narės nustato taisykles, reglamentuojančias sankcijas už šio reglamento nuostatų pažeidimus ir imasi visų priemonių, užtikrinančių, kad tos jos būtų taikomos. Numatytos sankcijos turi būti veiksmingos, proporcingos ir atgrasančios. Valstybės narės iki … (14) praneša Komisijai apie minėtas nuostatas bei nedelsdamos informuoja apie bet kuriuos vėliau padarytus pakeitimus.

Valstybės narės užtikrina, kad visų tokių priemonių būtų imamasi nediskriminuojant vežėjų dėl nacionalinės priklausomybės ar įsisteigimo vietos.

28 straipsnis

Pranešimas

1. Kas dveji metai valstybės narės praneša Komisijai per ankstesnius metus išduotų leidimų teikti reguliarias paslaugas ir visą leidimų teikti reguliarias paslaugas, galiojančių šio ataskaitinio laikotarpio pabaigoje, skaičių. Ši informacija pateikiama atskirai apie kiekvieną paskirties šalį, kurioje teikiamos reguliarios paslaugos. Valstybės narės Komisijai taip pat praneša duomenis apie kabotažo operacijas, kurias kaip reguliarias arba vienkartines paslaugas ataskaitiniu laikotarpiu atliko valstybėse narėse nuolat gyvenantys vežėjai.

2. Priimančiosios valstybės narės kompetentingos valdžios institucijos kas dveji metai Komisijai nusiunčia statistinius duomenis apie leidimų, išduotų vykdyti kabotažo operacijas, kurios atliekamos kaip 15 straipsnio c punkte nurodytos reguliarios paslaugos, skaičių.

3. Komisija nustato lentelės, kurioje surašomi perduotini statistiniai duomenys, nurodyti 2 dalyje, formą. Šios priemonės, skirtos iš dalies pakeisti šio reglamento neesmines nuostatas, jį papildant, patvirtinamos pagal 26 straipsnio 2 dalyje nurodytą reguliavimo procedūrą su tikrinimu.

4. Valstybės narės ne vėliau kaip iki kiekvienų metų sausio 31 d. praneša Komisijai vežėjų, kurie praėjusių metų gruodžio 31 d. turėjo Bendrijos licenciją, skaičių ir patvirtintų jos kopijų skaičių, sutampantį su transporto priemonių, kurias tą dieną būtų galima panaudoti, skaičiumi.

VIII SKYRIUS

BAIGIAMOSIOS NUOSTATOS

29 straipsnis

Panaikinimai

Reglamentai (EEB) Nr. 684/92 ir (EB) Nr. 12/98 panaikinami.

Nuorodos į panaikintus reglamentus laikomos nuorodomis į šį reglamentą ir skaitomos atsižvelgiant į III priede pateiktą atitikmenų lentelę.

30 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo … (14).

(1) OL C 10, 2008 1 15, p. 44.

(2) 2008 m. birželio 5 d. Europos Parlamento nuomonė (dar nepaskelbta Oficialiajame leidinyje), 2009 m. sausio 9 d. Tarybos bendroji pozicija, … m. … … d. Europos Parlamento pozicija (dar nepaskelbta Oficialiajame leidinyje) … m. … … d. Tarybos sprendimas.

(3) OL L 74, 1992 3 20, p. 1.

(4) OL L 4, 1998 1 8, p. 4.

(5) OL L 102, 2006 4 11, p. 1.

(6) OL L 18, 1997 1 21, p. 1.

(7) OL L …

(8) OL L 184, 1999 7 17, p. 23.

(9) OL L 57, 1992 3 2, p. 27.

(10) OL L 235, 1996 9 17, p. 59.

(11) OL L 226, 2003 9 10, p. 4.

(12) OL L 315, 2007 12 3, p. 1.

(13) OL L 370, 1985 12 31, p. 8.

(14) Dveji metai nuo šio reglamento įsigaliojimo.

TARYBOS MOTYVŲ PAREIŠKIMAS

I. ĮVADAS

2007 m. gegužės 25 d. Komisija pateikė pasiūlymą dėl Europos Parlamento ir Tarybos reglamento dėl bendrųjų patekimo į keleivių vežimo tolimojo susisiekimo ir miesto autobusais rinką taisyklių (nauja redakcija), kuris yra vienas iš trijų vadinamojo „Kelių transporto dokumentų paketo“ (1) pasiūlymų.

2008 m. birželio 5 d. Europos Parlamentas priėmė nuomonę per pirmąjį svarstymą.

2009 m. sausio 9 d. Taryba patvirtino bendrąją poziciją pagal Sutarties 251 straipsnį.

Savo darbe Taryba atsižvelgė į Europos ekonomikos ir socialinių reikalų komiteto nuomonę. Regionų komitetas nusprendė nepateikti nuomonės dėl minėtų trijų pasiūlymų.

II. BENDROSIOS POZICIJOS ANALIZĖ

1. Bendro pobūdžio informacija

2007 m. pavasarį Europos Vadovų Tarybai priėmus išvadas dėl transporto sektoriaus indėlio į Lisabonos strategiją, Komisija nusprendė pateikti pasiūlymus peržiūrėti pagrindinius galiojančius teisės aktus dėl galimybės vykdyti profesinę vežimo veiklą ir dėl patekimo į tarptautinio krovinių vežimo kelių transportu rinką bei į tarptautinę keleivių vežimo tolimojo susisiekimo ir miesto autobusais rinką, siekiant, inter alia, užtikrinti tinkamą ir proporcingą administracinę naštą. Apskritai šiais naujais pasiūlymais siekiama atnaujinti, pakeisti ir sujungti nuostatas, kuriomis reglamentuojami tiek prekių, tiek keleivių vežėjai kelių transportu ir patekimas į kelių transporto rinkas.

Pasiūlymu dėl Europos Parlamento ir Tarybos reglamento dėl bendrųjų patekimo į keleivių vežimo tolimojo susisiekimo ir miesto autobusais rinką taisyklių pakeičiami du šiuo metu taikomi reglamentai (2). Pagrindinis tikslas — supaprastinti leidimų tarptautiniam reguliariajam keleivių vežimui išdavimo tvarką siekiant ją geriau suderinti ir skatinti sąžiningesnę konkurenciją vidaus rinkoje.

Bendrojoje pozicijoje, dėl kurios susitarė Taryba, nustatyta nuosekli tarptautinio keleivių vežimo tolimojo susisiekimo ir miesto autobusais visoje Bendrijos teritorijoje sistema. Joje numatyta paprastesnė ir trumpiau trunkanti leidimų išdavimo tarptautiniam reguliariajam vežimui tvarka. Be to, joje supaprastinta ir standartizuota Bendrijos licencijos ir patvirtintų tikrų kopijų forma siekiant sumažinti administracinę naštą ir sutrumpinti sugaištamą laiką, ypač atliekant patikrinimus keliuose. Be to, bendrojoje pozicijoje numatyta geriau keistis informacija tarp valstybių narių paskiriant nacionalines kontaktines institucijas pagal Reglamentą dėl leidimo vykdyti vežėjo kelių transportu veiklą.

2. Pagrindiniai politikos klausimai

i) Taikymo srities, sąvokų apibrėžčių ir principų aiškesnis išdėstymas

Taryba iš esmės laikėsi Komisijos pasiūlymo ir jos bendrojoje pozicijoje numatoma, kad reglamentas taikomas bet kokiam tarptautiniam vežimui Bendrijos teritorijoje, įskaitant vežimą iš trečiųjų šalių ir į jas, ir nacionaliniam keleivių vežimui kelių transportu, kurį laikinai vykdo įmonės nerezidentės („kabotažas“). Taryba nustatė išsamią tarptautinio vežimo sąvokos apibrėžtį: nustatyta, kad vežimo į trečiąsias šalis ar iš jų atveju, jeigu Bendrija nėra sudariusi susitarimo su atitinkama trečiąja šalimi, reglamentas netaikomas tai maršruto daliai, kurios metu vykstama valstybės narės teritorija įlaipinti keleivių ar juos išlaipinti. Tačiau reglamentas valstybėje narėje, per kurią vykstama tranzitu, vis dėl to taikomas. Siekiant sudaryti palankesnes sąlygas vykdymą užtikrinančioms institucijoms veiksmingai atlikti kontrolę, ypač kai ji vykdoma ne vežėjo įsisteigimo valstybėje narėje, turėtų būti reikalaujama, kad tarptautinio vežimo metu vežėjai kiekvienoje savo transporto priemonėje turėtų patvirtintą tikrą Bendrijos licencijos kopiją.

Europos Parlamentas nusprendė laikytis Komisijos požiūrio ir nepriėmė pakeitimų šiuo klausimu.

ii) Bendrijos licencija ir patvirtintos kopijos

Komisijos pasiūlyme numatyta išduoti Bendrijos licenciją penkerių metų laikotarpiui, kuris gali būti pratęstas. Be to, valstybės narės įpareigojamos įtraukti licencijos ir patvirtintų tikrų kopijų serijos numerius į nacionalinį elektroninį kelių transporto įmonių registrą, numatytą pasiūlyme dėl reglamento dėl leidimo vykdyti vežėjo veiklą.

Bendrojoje pozicijoje Taryba leidžia laikytis lankstesnio požiūrio ir taikyti ilgesnį Bendrijos licencijos galiojimo terminą, jeigu pirmiau nurodytame registre bus galima nedelsiant patikrinti transporto įmonės einamąjį statusą. Todėl bendrojoje pozicijoje Bendrijos licencijos galiojimo laikotarpis, kuris gali būti pratęstas, numatomas ilgesnis — „iki 10 metų“, nurodoma (komitologijos) reguliavimo procedūra su tikrinimu, siekiant atsižvelgti į būsimus būtinus techninius Bendrijos licencijos galiojimo patikslinimus, ir atitinkamai iš dalies keičiamos nuostatos dėl licencijos išdavimo ir pratęsimo sąlygų patikrinimo.

Siekiant išvengti galimo pirmiau nurodytų dokumentų klastojimo, Taryba nusprendė iš dalies pakeisti I priedą, į jį įtraukdama keletą apsaugos priemonių, iš kurių bent dvi turi būti taikomos dokumentuose. Europos Parlamentas nusprendė laikytis Komisijos požiūrio ir nepriėmė pakeitimų šiuo klausimu.

iii) Leidimų tarptautiniam reguliariajam vežimui išdavimo tvarka

Taryba iš esmės laikėsi Komisijos pasiūlymo ir bendrojoje pozicijoje numatė sklandesnę, supaprastintą tvarką palyginti su Reglamente (EEB) Nr. 684/92 nustatyta tvarka. Nuo šiol leidimai išduodami visais atvejais, išskyrus šiuos du: paslauga, dėl kurios buvo pateikta paraiška, labai pakenktų panašių paslaugų perspektyvumui, kai jos teikiamos pagal vieną ar kelias viešųjų paslaugų sutartis atitinkamuose tiesioginiuose maršrutuose, atitinkančias Bendrijos teisę, arba pagrindinis paslaugos teikimo tikslas nėra keleivių vežimas tarp skirtingose valstybėse narėse esančių sustojimo vietų. Todėl valstybės narės nustatė nediskriminuojančius kriterijus, taikomus vertinant viešųjų paslaugų sutarties perspektyvumą išduodant leidimus tarptautiniam reguliariajam vežimui. Taryba laikėsi Komisijos požiūrio, pagal kurį valstybių narių, per kurią vykstama tik tranzitu ir neįlaipinami ir neišlaipinami keleiviai, institucijos bus tik informuojamos, kai atitinkamos valstybės narės susitars leisti teikti atitinkamą paslaugą. Tačiau be to Taryba nustatė dviejų mėnesių terminą, per kurį Komisija turi priimti sprendimą dėl leidimo išdavimo tuo atveju, kai leidimą išduodanti institucija nesugeba priimti tokio sprendimo.

Priešingai, Europos Parlamentas panaikino galimybę valstybei narei laikinai sustabdyti arba panaikinti leidimą, jei juo labai kenkiama viešųjų paslaugų sutarties perspektyvumui.

iv) Kabotažas

Kabotažo klausimu Taryba iš esmės laikėsi Komisijos pasiūlymo. Taigi kabotažo taisyklės iš esmės beveik nekeičiamos. Visų pirma Taryba pritarė tam, kad būtų išbraukta Reglamento (EB) Nr. 12/98 nuostata dėl apsaugos priemonių, atsiradus dideliems vidaus transporto rinkos sutrikimams. Ši nuostata niekada nebuvo taikoma nuo to laiko, kai nacionalinėse rinkose buvo leista teikti kabotažo paslaugas, ir dėl to ją galima laikyti nereikalinga. Taryba nurodo, kad teikiant įprastines tarptautines paslaugas kabotažinio transporto operacijos — tai „keleivių įlaipinimas ir išlaipinimas“ toje pačioje valstybėje narėje pagal šio reglamento nuostatas, jei tai nėra pagrindinis šios paslaugos tikslas.

Be to, Taryba, kaip ir Europos Parlamentas, bendrojoje pozicijoje išbraukė nuorodas į darbo laiko nuostatas, susijusias su kabotažinio transporto operacijoms taikomomis taisyklėmis, kadangi Bendrijos taisyklės nesuderintos.

v) Valstybių narių bendradarbiavimas

Remdamasi Komisijos pasiūlymu ir siekdama sudaryti palankesnes sąlygas nacionalinėms institucijoms geriau keistis informacija, Taryba nusprendė į bendrąją poziciją įtraukti nuostatą, pagal kurią valstybės narės įpareigojamos keistis informacija per nacionalines kontaktines institucijas. Taryba taip pat laikėsi Komisijos pasiūlymo dėl valstybių narių įpareigojimo į nacionalinį kelių transporto įmonių registrą įtraukti visus rimtus Bendrijos transporto teisės aktų pažeidimus, už kuriuos paskirta nuobauda. Be to, Taryba nusprendė į nacionalinius registrus įtraukti visus Bendrijos licencijos ar patvirtintos tikros kopijos laikino ar galutinio panaikinimo atvejus. Pastarieji įrašai duomenų bazėje bus saugomi dvejus metus.

Nuostatos dėl nacionalinių kontaktinių institucijų įsteigimo ir nacionalinių registrų taip pat pateikiamos reglamento dėl leidimo vykdyti vežėjo kelių transportu veiklą projekte.

Europos Parlamentas nusprendė laikytis Komisijos pasiūlymo ir nepriėmė pakeitimų šiuo klausimu.

vi) Sankcijos už pažeidimus

Siekdama suderinti dabartines valstybių narių naudojamas priežiūros ir kontrolės sistemas, Komisija siūlo nacionalinėms valdžios institucijoms, kurioms suteikta teisė išduoti Bendrijos licenciją ir ją panaikinti, suteikti daugiau įgaliojimų ir veiklos priemonių. Todėl pasiūlyme numatytas įmonės įsisteigimo valstybės narės kompetentingos institucijos įpareigojimas pateikti įspėjimą, kai įmonė padaro rimtą kelių transporto teisės aktų pažeidimą arba pakartotinius nedidelius pažeidimus. Šis įpareigojimas taip pat galioja tais atvejais, jeigu tokį pažeidimą įmonė padaro kitoje valstybėje narėje. Kitoje nuostatoje paaiškinama, kokias sankcijas valstybė narė gali nustatyti jos teritorijoje įsisteigusioms įmonėms: tai yra laikinai arba iš dalies panaikinti patvirtintas Bendrijos licencijos kopijas, pačią Bendrijos licenciją ar vairuotojo liudijimus.

Bendrojoje pozicijoje, dėl kurios susitarė Taryba, iš esmės laikomasi Komisijos požiūrio į rimtus pažeidimus. Vis dėlto Taryba nusprendė nepritarti įspėjimo pateikimui ir susitarė palikti valstybėms narėms galimybę pasirinkti veiksmus. Be to, Taryba susitarė leisti valstybėms narėms savo nuožiūra įvertinti pakartotinai padarytus nedidelius pažeidimus. Bendrojoje pozicijoje taip pat nustatytas įmonės įsisteigimo valstybės narės kompetentingos institucijos įpareigojimas pranešti valstybės narės, kurioje pažeidimas buvo nustatytas, kompetentingai institucijai, ar paskirtos nuobaudos ir kokios nuobaudos paskirtos. Šis pranešimas turi būti pateikiamas per du mėnesius po galutinio sprendimo šiuo klausimu priėmimo.

Komisijos pasiūlyme taip pat yra nustatyta nauja tvarka, kurios turi laikytis valstybė narė, nustačiusi įmonės nerezidentės padarytą sunkų pažeidimą. Laikydamosi šios tvarkos, valstybės narės per vieną mėnesį turi pranešti informaciją įsisteigimo valstybei narei, kuri gali skirti administracines nuobaudas. Atitinkamos įmonės įsisteigimo valstybė narė per tris mėnesius turi pranešti kitai valstybei narei apie tolesnius veiksmus.

Tarybos bendrojoje pozicijoje ši nuostata yra, tačiau pranešimui pateikti skirta du mėnesiai. Tarybos bendrojoje pozicijoje nenumatytas įmonės įsisteigimo valstybės narės įpareigojimas pranešti apie tolesnius veiksmus.

Europos Parlamentas taip pat nusprendė nepritarti nuostatoms dėl pakartotinių nedidelių pažeidimų. Be to, jis balsavo už nuostatą, pagal kurią galima kaip galima nuobaudą būtų galima skirti baudas.

3. Kiti Europos Parlamento priimti pakeitimai

Į bendrąją poziciją neįtraukti kiti pakeitimai yra susiję su:

— nustatyta šio reglamento taikymo data — 2009 m. sausio 1 d.;

— nuoroda į direktyvą dėl darbuotojų komandiravimo kaip į kabotažui taikomas taisykles;

— galimybe leidimų išdavimo tvarkos netaikyti tarpvalstybinėms reguliariosioms paslaugoms, teikiamoms ne toliau kaip 50 km atstumu nuo valstybės narės sienos;

— leidimo vykdyti vietinio pobūdžio ekskursijas išplėtimu; ir

— „12 dienų taisyklės“ sugrąžinimu į teisės aktus dėl vairavimo ir poilsio laiko.

III. IŠVADA

Rengdama bendrąją poziciją Taryba visapusiškai atsižvelgė į Komisijos pasiūlymą ir į Europos Parlamento per pirmąjį svarstymą priimtą nuomonę. Taryba pažymi, kad daug Europos Parlamento pasiūlytų pakeitimų jau iš esmės, iš dalies arba visiškai įtraukti į jos bendrąją poziciją.

(1) Kiti 2 pasiūlymai dėl teisės aktų:

— pasiūlymas dėl Europos Parlamento ir Tarybos reglamento dėl bendrųjų patekimo į tarptautinio krovinių vežimo kelių transportu rinką taisyklių (nauja redakcija),

— pasiūlymas dėl Europos Parlamento ir Tarybos reglamento, nustatančio profesinės vežimo kelių transportu veiklos sąlygų bendrąsias taisykles.

(2) Reglamentai (EEB) Nr. 684/92 ir (EEB) Nr. 12/98.